b'\n_START_ARTICLE_\nUrho Oinila\n_START_PARAGRAPH_\nUrho Harald Oinila (vuoteen 1916 Olin, 1. huhtikuuta 1895 Helsinki \xe2\x80\x93 1. tammikuuta 1980) oli suomalainen kirjaltaja ja taidemaalari._NEWLINE_Urho Oinila opiskeli Taideteollisessa keskuskoulussa 1908 ja Suomen Taideyhdistyksen piirustuskoulussa 1921\xe2\x80\x931923. H\xc3\xa4n osallistui Suomen Taiteilijain n\xc3\xa4yttelyihin vuosien 1921 ja 1951 v\xc3\xa4lill\xc3\xa4, Suomen Taideyhdistyksen n\xc3\xa4yttelyihin 1944 ja 1946, Helsingin Taidehallin avajaisn\xc3\xa4yttelyyn 1928, Tampereen taidemuseon avajaisn\xc3\xa4yttelyyn 1931 sek\xc3\xa4 Suomen Taideakatemian n\xc3\xa4yttelyihin 1933 ja 1935. Ulkomailla h\xc3\xa4nen teoksiaan oli esill\xc3\xa4 Moskovassa 1934, Riiassa 1935, Berliiniss\xc3\xa4 1935, D\xc3\xbcsseldorfissa, Hampurissa ja G\xc3\xb6teborgissa 1939 sek\xc3\xa4 G\xc3\xb6teborgissa, Oslossa ja Tukholmassa 1940. Oinila ty\xc3\xb6skenteli kirjaltajana 1925\xe2\x80\x931964.'